
Ime operacije:				OŽIVITEV RIBOGOJNICE V KOBARIDU (II. faza)
Akronim:				KobaRiba2
Prijavitelj:				Občina Kobarid
Projektni partnerji:			Javni zavod za turizem Dolina Soče
Faronika, ribogojstvo in ribištvo d.o.o.
Začetek in zaključek operacije:	1. 4. 2021 – 30. 8. 2023
Vrednost operacije:			320.912,97 EUR
Upravičeni stroški operacije:		263.909,94 EUR
Zaprošen % sofinanciranja:		85 %
Odobrena vrednost sredstev:	 	106.016,27 EUR
Operacija je bila s strani Agencija Republike Slovenije za kmetijske trge in razvoj podeželja potrjena z Odločbo o pravici do sredstev št. 33153-10/2020/4 dne 20. 11. 2020.


 VSEBINA

Vodilni in projektni partnerji so zaznali potrebo po nadgradnji operacije »Oživitev ribogojnice v Kobaridu«, ki bo pripomogla k dodatnemu razvoju in trženju dejavnosti in znanj na področju ribištva na območju LAS Dolina Soče in tudi širše. V okviru operacije se bodo izvajale aktivnosti, ki pripomorejo k reševanju potreb, ki so navedene pod glavnimi razlogi za izvedbo operacije. Namen operacije je izboljšanje konkurenčnosti prek ureditve dodatnih prostorov za izvajanje aktivnosti v zvezi z uporabo tehnologij in inovativnih rešitev na področju ribištva ter spodbujanja turizma prek ribištva in akvakulture. Z izvedbo investicijskega vzdrževanja objekta ribogojnice v Kobaridu se poleg že navedenega nadgrajuje turistično infrastrukturo. Dodatni prostori bodo namenjeni tudi za izvedbo laboratorijskih delavnic na temo spoznavanja soške postrvi. Z organizacijo dogodka in delavnic je namen izboljšati podjetniško znanje in veščine ter povečati rabo lokalnih produktov prek boljše promocije in trženja lokalnih rib in ribjih proizvodov.

Razvojne možnosti, ki jim z zastavljeno operacijo sledimo, vidimo v povezovanju proizvajalcev in ponudnikov ribjih izdelkov pri zagotavljanju kakovostne lokalne ponudbe znotraj območja, oblikovanju skupnih in trajnostno naravnanih produktov ter v učinkovitejšem skupno zastavljenem izvajanju promocijskih aktivnosti. Razvojno možnost predstavlja tudi prenovljen objekt ribogojnice v Kobaridu, ki je podlaga za razvoj dodatnih aktivnosti v zvezi z ribištvom in akvakulturo, spoznavanja soške postrvi tako z vidika vključevanja ranljivih skupin kot za turistične namene in promocijo. Pomemben potencial predstavlja vključevanje porabnikov lokalnih ribjih proizvodov v organizirane delavnice in dogodke, predvsem mladih, kar posledično dolgoročno pripomore k spodbujanju rabe lokalnih ribjih produktov na območju LAS Dolina Soče.

Operacija bo z izvedbo kulinaričnega dogodka pripomogla tudi k učinkovitejšemu trženju lokalnih ribjih produktov, kar bo vplivalo na povečanje prihodkov ter ohranjanje obstoječih in na potencialno ustvarjanje novih delovnih mest v ribištvu in akvakulturi. Izziv je torej v povezovanju lokalne ponudbe s priložnostmi in potenciali za razvoj in trženje lokalnih ribjih produktov tudi izven območja LAS Dolina Soče.

AKTIVNOSTI

· Investicijsko vzdrževanje objekta ribogojnice v Kobaridu
· Organizacija in izvedba Jestivala
· Izvedba delavnic

CILJI OPERACIJE

· realizirati izvedbo investicijskega vzdrževanja objekta ribogojnice v Kobaridu,
· izvedba kulinaričnega dogodka, ki spodbuja promocijo in rabo lokalnih produktov s poudarkom na akvakulturi,
· organizacija dveh delavnic, ki ozaveščata udeležence glede lastnosti in predelave rib, ipd.,
· javno promovirati organizirane delavnice in dogodke

PRIČAKOVANI REZULTI

· izvedba investicijsko vzdrževanih del v objektu ribogojnice v Kobaridu skladno s projektno dokumentacijo,
· 3 deležniki, ki sodelujejo v partnerstvu za izboljšanje konkurenčnosti v akvakulturi,
· organizacija dveh delavnic in enega dogodka za prebivalstvo in obiskovalce območja LAS Dolina Soče.

Spletne povezave Evropske komisije in Evropskega sklada za pomorstvo in ribištvo:

· spletna stran Evropske komisije, namenjene ESPR tukaj
· spletna stran Evropskega sklada za pomorstvo in ribištvo – ESPR tukaj

